ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 581 

3 Αυγούστου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της 22352/Β949/4.12.91 Υπουργικής απόφα¬ 
σης με θέμα «Έγκριση και προκήρυξη διενέργειας δειγμα¬ 
τοληπτικής Έρευνας επί των Οικογενειακών Προϋπολογι¬ 
σμών (ΕΟΠ) όλης της χώρας. 1 

Έγκριση κυκλοφορίας των προϊόντων 1) ΗΟΤ ΤΟΜΑΤΟ και 2) > 

ΤΟΜΑΤΟ. 2 

Τροποποίηση της 266770/16.100/30.1.91 απόφαση Υπουρ¬ 
γών Γεωργίας, Εθνικής Οικονομίας και Οικονομικών (ΦΕΚ 

133/Β78.3.91). 3 

Έγκριση ανωτάτου ορίου ημερών κίνησης εκτός έδρας υπαλ¬ 
λήλων Οργανισμού Κωπαΐδας και ΑΟΣΑΚ (Ν.Π.Δ.Δ.) για το 

έτος 1993. 4 

Τιμολόγιο για εργασίες επισκευής βλαβών σε σεισμόπληκτα 
κτήρια, για τον υπολογισμό της δαπάνης και των αντιστοί¬ 
χων παροχών στους σεισμόπληκτους της περιοχής του Ν. 
Ηλείας, που πληγήκανε από τους σεισμούς της 26ης Μαρ¬ 
τίου 1993. δ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 16191/Β/1267 (1) 

Τροποποίηση της 22352/Β949/4.12.91 Υπουργικής απόφασης 
με θέμα «Έγκριση και προκήρυξη διενέργειας δειγματοληπτι¬ 
κής Έρευνας επί των Οικογενειακών Προϋπολογισμών (ΕΟΠ) 
όλης της χώρας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις α) του Ν.Δ. 3627/56 «περί οργανώσεως της 
ΕΣΥΕ» και των Π.Δ., 1143/80 «περί οργανισμού της ΕΣΥΕ» 
224/86 «περί συστάσεως Γ.Γ. ΕΣΥΕ και 532/91 «περί οργανι¬ 
σμού της Γ.Γ. ΕΣΥΕ». 

β) Του άρθρου 35 του Ν. 992/79 «περί οργανώσεως των Διοι¬ 
κητικών Υπηρεσιών δια την εφαρμογήν της Συνθήκης Προσχωρή- 
σεως της Ελλάδος εις τας Ευρωπαϊκός Κοινότητας και ρυθμί- 
σεως συναφών θεσμικών και οργανωτικών θεμάτων». 

γ) Του Ν. 1558/85 «περί κυβερνήσεως και κυβερνητικών οργά¬ 
νων» και του Ν. 2081 /92. 

2. Την απόφαση υπ’ αριθ. Υ 1935/3.12.92 του Πρωθυπουργού 
και του Υπουργού Εθνικής Οικονομίας με θέμα: «Καθορισμός αρ¬ 
μοδιοτήτων των Υφυπουργών Εθνικής Οικονομίας». 

3. Την απόφαση υπ' αριθ. Υ 1847/1078399/1182/0001/ 
7.8.92 του Πρωθυπουργού και του Υπουργού Οικονομικών «περί 
αναθέσεως αρμοδιοτήτων στον Υφυπουργό Οικονομικών». 


4. Την υποχρέωση της Χώρας μας να διενεργεί Έρευνες Οικο¬ 
γενειακών Προϋπολογισμών εναρμονισμένες με τις αντίστοιχες 
έρευνες των Χωρών - Μελών της Ε.Ο.Κ. 

5. Την Υπουργική απόφαση υπ’ αριθ. 22352/Β949/4.12.91 με 
θέμα «Έγκριση και προκήρυξη διενέργειας δειγματοληπτικής 
Έρευνας επί των Οικογενειακών Προϋπολογισμών (ΕΟΠ) όλης 
της Χώρας. 

6. Τη σχετική εισήγηση Γ' 2126/23.6.93 του Τμήματος Οικο¬ 
γενειακών Προϋπολογισμών και Ειδικών Πληθυσμιακών Ερευνών 
της Δ/νσης Απογραφών της Γ.Γ. ΕΣΥΕ, αποφασίζουμε: 

1. Τροποποιούμε την παράγραφο 3 της απόφασης υπ’ αριθ. 
22352/Β949/4.12.91 ως εξής: 

«3. Η έρευνα θα διενεργηθεί κατά το χρονικό διάστημα Οκτώ¬ 
βριος 1993 - Σεπτέμβριος 1994 και θα καλύψει όλες τις περιοχές 
της Χώρας. Οι προπαρασκευαστικές εργασίες θα αρχίσουν από 
την 1η Σεπτεμβρίου 1993». 

2. Τροποποιούμε την παράγραφο 6 της Ιδιας απόφασης ως 
εξής: 

«6. - Από τις διατάξεις αυτής της απόφασης προκαλεΐται δα¬ 
πάνη σε βάρος του Κρατικού Προϋπολογισμού της Γ.Γ. ΕΣΥΕ 
(ειδ. φορέα 13-150) συνολικού ύψους 165.000.000 δρχ. για τα 
οικονομικά έτης 1993 και 1994, εκ των οποίων 74.000.000 δρχ. 
στον ΚΑΕ 0873 και 91.000.000 δρχ. στον ΚΑΕ 0711. 

Για το τρέχον οικονομικό έτος η συνολική δαπάνη θα ανέλθει 
στο ποσό των 41.000.000 δρχ. εκ των οποίων 18.500.000 δρχ. 
στον ΚΑΕ 0873 και 22.500.000 δρχ. στον ΚΑΕ 0711». 

3. Κατά τα λοιπά ισχύει η απόφαση 22352/Β949/4.12.91 ως 
έχει. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Ιουλίου 1993 

οι ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

-♦- 

Αριθ. 230/93 (2) 

Έγκριση κυκλοφορίας των προϊόντων 1) ΗΟΤ ΤΟΜΑΤΟ και 2) 
ΤΟΜΑΤΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Το έγγραφο του Γενικού Χημείου του Κράτους αριθ. 
3013660/1900/21.7.92 που αφορά αίτηση του ενδιαφερομέ¬ 
νου. 

β) Το εδάφιο δ της παρ. 8 του άρθρου 6 του Νόμου 4328/1929 
περί συστάσεως του Γενικού Χημείου του Κράτους, όπως τροπο¬ 
ποιήθηκε και συμπληρώθηκε με τον Α.Ν. 754/1937 (άρθρ. 3 παρ. 
2 και 3) (ΦΕΚ 247/Α71937). 

γ) Το άρθρο 4 του Διατάγματος της 31ης Οκτωβρίου 1929 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«περί κανονισμού της λειτουργίας και των εργασιών του Ανωτά- 
του Χημικού Συμβουλίου (ΦΕΚ 391/τ.Α'/31.10.1929). 

δ) Το Νόμο 115/1975 περί τροποποιήσεως διατάξεων τινων 
του Ν. 4328/1929 (ΦΕΚ 172/τ.Α720.8.1975). 

ε) Την απόφαση των Υπουργών Προεδρίας και Οικονομικών για 
περιορισμό των Συλλογικών Οργάνων του Υπουργείου Οικονομι¬ 
κών αρ. 1078204/927/0006Α(ΦΕΚ 517/τ.Β'/7.8.92). 

στ) Την υπ' αριθ. Υ2009/20.5.93 κοινή απόφαση του Πρωθυ¬ 
πουργού και του Υπουργού Οικονομικών περί καθορισμού αρμο¬ 
διοτήτων (ΦΕΚ 365/Β71993), αποφασίζουμε: 

1. Εγκρίνουμε την απόφαση αριθ. 230/93 του Ανωτότου Χημι¬ 
κού Συμβουλίου, η οποία λήφθηκε κατά τη συνεδρίαση της 
6.7.93 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία των προϊόντων 1) ΗΟΤ ΤΟΜΑΤΟ 
(σάλτσα τομάτας) με συστατικό: νερό, ζάχαρι, ξύδι, τοματοπολ¬ 
τός, αλάτι, τροποποιημένο άμυλο, πάπρικα, πιπερόριζα, άσπρο 
πιπέρι, πιπέρι καγιόν και 

2. ΤΟΜΑΤΟ (σάλτσα τομάτας) με συστατικά: νερό, ζάχαρι, 
ξύδι, τοματοπολτός, αλάτι, τροποποιημένο άμυλο, μπαχαρικά. 

Επί της συσκευασίας πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές διατάξεις 
και η εγκριτική απόφαση ΑΧΣ 230/93. Δεν θα αναφέρεται η λέξη 
ΚΕΤΟΗΙΙΡ. 

Ο Πρόεδρος Η Γραμματέας 

Γ. ΠΑΡΙΣΑΚΗΣ Ε. ΠΑΛΛΑΡΗ 

Τα Μέλη: Ε. Χατζηδάκη, I. Δαρατσιανός, Ν. Γκέλης, X. Χαμαλί- 
δης, Χρ. Τσεκούρας, Δ. Ψωμάς. 

II. Η ισχύς αυτής της απόφασης αρχίζει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της Κυβερ¬ 
νήσεως. 

Αθήνα, 27 Ιουλίου 1993 

Ο ΥΦΥΠΟΥΡΓΟΣ 

ΚΩΝ/ΝΟΣ ΠΑΤΡΑΚΟΣ 
-+- 

Αριθ. 373667/3324 (3) 

Τροποποίηση της 266770/16.100/30.1.91 απόφαση Υπουργών 
Γεωργίας, Εθνικής Οικονομίας και Οικονομικών (ΦΕΚ 133/ 
Β/8.3.91). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. α) Το άρθρο 1 παρ. 1,2 και 3 του Ν. 1338/1983 «Εφαρμογή 
του κοινοτικού δικαίου» (Α' 34) όπως τροποποιήθηκε και συμπλη¬ 
ρώθηκε με το άρθρο 6 του Ν. 1440/1984 «Συμμετοχή της Ελλά¬ 
δας στο κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού Εφοδια¬ 
σμού ΕΥΡΑΤΟΜ» (Α' 70). 

β) Το άρθρο 22 πα. 3 του Ν. 992/1979 (Α' 280). 

γ) Το άρθρο 1 παρ. 4 του Ν.Δ. 131 /1974 «Περί παροχής οικο¬ 
νομικών ενισχύσεων εις την γεωργικήν, κτηνοτροφικήν, δασικήν 
και αλιευτικήν παραγωγήν (Α' 320) όπως τροποποιήθηκε και συ¬ 
μπληρώθηκε με τον Ν. 1409/1983 (Α' 199). 

δ) Την υπ' αριθ. Υ. 1250/15.1.1991 απόφαση του Πρωθυπουρ¬ 
γού «Συμπλήρωση της Υ1201 /5.10.1990 απόφασης του Πρωθυ¬ 
πουργού» (Β' 10). 

ε) Το άρθρο 27 του Ν. 2081/92 «περί ρυθμίσεως του θεσμού 
των Επιμελητηρίων κ.λπ.» σύμφωνα με το οποίο προστέθηκε διά¬ 
ταξη με το άρθρ. 29Α του Ν. 1558/85 για τον έλεγχο των δαπα¬ 
νών που προκαλούν οι κανονιστικές διοικητικές πράξεις. 

2. Τον Ν. 12558/1985 «Κυβέρνηση και Κυβερνητικά όργανα». 

3. Τον Καν. ΕΟΚ 2052/1988 του Συμβουλίου για την αποστολή 


των διαρθρωτικών ταμείων, την αποτελεσματικότητά τους και τον 
συντονισμό των παρεμβάσεών τους κ.λπ.». 

4. Τον Καν. ΕΟΚ 4253/1988 του Συμβουλίου «για τις διατάξεις 
εφαρμογής του Καν. ΕΟΚ 2052/1988 όσον αφορά τον συντονι¬ 
σμό των παρεμβάσεων των διαφόρων διαρθρωτικών ταμείων 
κ.λπ.». 

5. Τον Καν. ΕΟΚ 4255/1988 του Συμβουλίου «για τις διατάξεις 
εφαρμογής του Καν. 2052/88 σχετικά με το ΕΓΤΠΕ - Τμήμα Προ¬ 
σανατολισμού». 

6. Τον Καν. ΕΟΚ 866/1990 του Συμβουλίου της 29ης Μαρτίου 
1990 για τη βελτίωση των συνθηκών μεταποίησης και εμπορίας 
των γεωργικών προϊόντων. 

7. Την απόφαση Ε (90) 1086 της Επιτροπής της 7.6.1990 
«σχετικά με τη θέσπιση κριτηρίων επιλογής που πρέπει να λαμβά- 
νονται υπόψη για τις επενδύσεις που αφορούν τη βελτίωση των 
συνθηκών μεταποίησης και εμπορίας των αγροτικών προϊόντων 
δασοκομίας». 

8. Τον Καν. ΕΟΚ 1935/1990 της Επιτροπής της 3ης Ιουλίου 
1990 «για τις αιτήσεις συνδρομής με τη μορφή Λειτουργικών 
Προγραμμάτων από το Τμήμα Προσανατολισμού του ΕΓΤΠΕ σχε¬ 
τικά με επενδύσεις για τη βελτίωση των συνθηκών μεταποίησης 
και εμπορίας των γεωργικών και δασικών προϊόντων. 

9. Τον Καν. ΕΟΚ 2515/1985 «για τις αιτήσεις συνδρομής του 
ΕΓΤΠΕ, Τμήμα Προσανατολισμού, για τα σχέδια βελτίωσης των 
συνθηκών μεταποίησης και εμπορίας των γεωργικών και αλιευτι¬ 
κών προϊόντων. 

10. Το νΐ/1216/87 έγγραφο εργασίας της Επιτροπής «για το 
καθορισμό της μεγίστης δυνατής συνδρομής του ΕΓΤΠΕ, Τμήμα 
Προσανατολισμού στα πλαίσια του Καν. ΕΟΚ 355/77». 

11. Το Π.Δ. 402/88 (Οργανισμός Υπουργείου Γεωργίας). 

12. Την Υ.2009/1993 κοινή απόφαση του Πρωθυπουργού και 
του Υπουργού Οικονομικών, για τη μεταβίβαση αρμοδιοτήτων. 

13. Την Υ.1935/1992 κοινή απόφαση του Πρωθυπουργού και 
του Υπουργού Εθνικής Οικονομίας, για τη μεταβίβαση αρμοδιο¬ 
τήτων, αποφασίζουμε: 

1. Τροποποιούμε την αριθ. 266770/16100/30.1.91 απόφασή 
μας (ΦΕΚ 133/Β/8.3.91), ως εξής: 

Η παράγραφος 3 του άρθρου 8 αντικαθίσταται ως κατω¬ 
τέρω: 

«3. Ο αριθμός των Λειτουργικών Προγραμμάτων που θα απο- 
στέλλονται από το Υπουργείο Γ εωργίας στην ΕΟΚ, για χρηματο¬ 
δότηση, θα σχετίζεται με τις διαθέσιμες πιστώσεις και δεν θα εί¬ 
ναι μεγαλύτερη των έξι (6) κατ’ έτος». 

2. Στην ίδια απόφαση προστίθεται άρθρο 34 ως εξής: 

” Άρθρο 34 

Οι λεπτομέρειες εφαρμογής της παρούσας απόφασης καθορί¬ 
ζονται από τον Υπουργό Γ εωργίας». 

3. Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1993 

οι ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

ΓΕΩΡΓΙΑΣ 

X. ΚΟΣΚΙΝΑΣ 
-*- 

Αριθ. 121838 (4) 

Έγκριση ανωτάτου ορίου ημερών κίνησης εκτός έδρας υπαλλή¬ 
λων Οργανισμού Κωπαΐδας και ΑΟΣΑΚ (Ν.Π.Δ.Δ.) για το έτος 
1993. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις α) των άρθρων 23 και 29 του Ν. 1558/85 (ΦΕΚ 
Α/137) «Κυβέρνηση και Κυβερνητικά Όργανα». 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β) Του Ν.Δ 65/1973 «περί δαπανών κινήσεως των τακτικών δη¬ 
μοσίων υπαλλήλων», όπως έχει τροποποιηθεί και ισχύει 
σήμερα. 

γ) Του Ν.Δ. 2488/53 (ΦΕΚ Α/195) και του Ν. 3704/57 (ΦΕΚ 
98Α) περί συστάσεως Οργανισμού Κωπαΐδας και Α.Ο.Σ.Α.Κ. 

δ) Του άρθρου 20 του Ν. 1505/84 (ΦΕΚ Α/194) «Περί αναδιάρ¬ 
θρωσης μισθολογίου προσωπικού της Δημόσιας Διοίκησης και 
άλλων συναφών διατάξεων» με το οποίο κυρώθηκαν οι με αριθ¬ 
μούς 28243/845/18.4.84 και 94015/2615/20.8.84 κοινές 
Υπουργικές Αποφάσεις «Περί ρυθμίσεως θεμάτων δαπανών κινή- 
σεως υπαλλήλων του Δημοσίου και Ν.Π.Δ.Δ.». 

ε) Του άρθρου 13 του Ν. 1810/88 «Συμπλήρωση και βελτίωση 
του Ν. 1505/84 και άλλες διατάξεις» με το οποίο κυρώθηκε η 
αριθ. 44012/1827/10.5.88 κοινή Υπουργική απόφαση. 

στ) Της αριθ. 3011 /55/12.1.87 κοινής Υπουργικής απόφασης 
που κυρώθηκε με το Ν. 1684/87, όπως τροποποιήθηκε με μετα¬ 
γενέστερες διατάξεις. 

ζ) Της αριθ. 1700/76 (ΦΕΚ 271/1976 τ.Β') απόφασης της 
Προεδρίας της Κυβερνήσεως «περί καθορισμού του αριθμού των 
επιτρεπομένων ημερών παραμονής εκτός έδρας των πολιτικών 
υπαλλήλων, κινουμένων δι’ εκτέλεσιν υπηρεσίας κ.λπ. όπως έχει 
τροποποιηθεί μεταγενέστερα». 

η) Το άρθρο 8 του Ν. 2019/92 (ΦΕΚ 34Α/28.2.92). 

θ) Το Ν. 301/76 (ΦΕΚ 91Α776) «περί της εις την Εφημερίδα 
της Κυβέρνησης δημοσιευμένης ύλης και ρυθμίσεως θεμάτων 
αναφερομένων εις την έκδοσιν και κυκλοφορίαν ταύτης». 

ι. Την αριθ. 125630/13.3.92 απόφασης Υπ, Γεωργίας 
«Έγκριση ανωτάτου ορίου ημερών κίνησης εκτός έδρας υπαλλή¬ 
λων Οργανισμού Κωπαΐδας και Α.Ο.Σ.Α.Κ. για το έτος 1992» 
όπως έχει τροποποιηθεί και συμπληρωθεί μεταγενέστερα. 

ια) Τις σχετικές προτάσεις του Οργανισμού Κωπαΐδας και 
Α.Ο.Σ.Α.Κ. 

_ 2. Εγκρίνουμε την μετακίνηση και παραμονή εκτός έδρας με 
δικαίωμα αποζημίωσης των κατωτέρω κατά κατηγορία υπαλλή¬ 
λων τακτικών, με σχέση εργασίας ιδιωτικού δικαίου αορίστου χρό¬ 
νου και ωρομισθίου) του Οργανισμού Κωπαΐδας και του ΑΟΣΑΚ 
με τις έναντι καθεμιάς των κατηγοριών αυτών σημειούμενες ημέ¬ 
ρες, συνολικά και κατά ανώτατο όριο, για κάθε υπάλληλο, για 
εκτέλεση υπηρεσίας κατά το έτος 1993, ως ακολούθως: 


α/α Κατηγορία υπαλλήλων Ημέρες 

1. Προϊστάμενος Οργανισμού 80 

2. Προϊστάμενοι Τμημάτων 70 

3. Γεωπόνοι 50 

4. Πολιτικό! Μηχανικοί - Μηχανολόγοι - Ηλεκτρολόγοι 50 

5. Τοπογράφοι Υπομηχανικοί 30 

6. Υπομ/κοί Πολιτικοί - Μηχανολόγοι - Ηλεκτρολόγοι 30 

7. Διοικητικό - Οικονομικοί - Λογιστικοί 30 

8. Εργοδηγοί (κτιριακών, υδραυλικών, συγκοινωνιακών 

και αρδευτικών έργων) 30 

9. Οδηγοί αυτοκινήτων 180 

10. Τεχνίτες (συνεργείων επισκευών, μαθητευόμενοι, 

και βοηθοί αρχιτεχνίτες, τεχνίτες, ξυλουργοί, χειριστές 
τόρνου, πρακτικοί μηχ/κοί, γεωργοτεχνίτες) 30 

11. Υδρονομείς (τακτικό και με σύμβαση εργασίας ιδιω¬ 
τικού δικαίου αορίστου χρόνου) 80 

12. Υδρονομείς (ωρομίσθιο προσωπικό) 60 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 


Η παρούσα που η ισχύς της αρχίζει από 1 ης Ιανουαρίου 1993, 
να δημοσιέυθεί στην Εφημερίδα της Κυβερνήσεως. 

Αθήνα, 10 Μαρτίου 1993 

Ο ΥΠΟΥΡΓΟΣ 

ΧΡ. ΚΟΣΚΙΝΑΣ 


Αριθ. οικ/1257/ΤΣΕΠ 35.1 (5) 

Τιμολόγιο για εργασίες επισκευής βλαβών σε σεισμόπληκτα κτή¬ 
ρια, για τον υπολογισμό της δαπάνης και των αντιστοίχων πα¬ 
ροχών στους σεισμόπληκτους της περιοχής του Ν. Ηλείας, 
που πληγήκανε από τους σεισμούς της 26ης Μαρτίου 1993. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α/24) «Περί κυρώσεως, 
τροποποιήσεως και συμπληρώσεως της από 28.7.78 Πράξεως 
Νομοθετικού Περιεχομένου (ΦΕΚ 117) περί αποκαταστάσεως 
ζημιών εκ σεισμών». 

2. Τις διατάξεις του Ν. 1190/81 (ΦΕΚ Α 203/30.7.81) «Περί 
κυρώσεως της από 26.3.81 Πράξεως Νομοθετικού Περιεχομέ¬ 
νου περί αποκαταστάσεως ζημιών εκ σεισμών 1981». 

3. Την Πράξη του Υπουργικού Συμβουλίου 59/27.4.93 (ΦΕΚ Α 
63/27.4.93) με την οποία οριοθετείται η περιοχή του Ν. Ηλείας, 
που επλήγει από το σεισμό του 1993 και επεκτείνεται ανάλογα η 
εφαρμογή των σχετικών διατάξεων. 

4. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε. 

5. Την Δ16α/773/29.11.90 κοινή απόφαση Υπουργού Προε¬ 
δρίας Κυβερνήσεως και Αναπλ. Υπουργού ΠΕ.ΧΩ.Δ.Ε., «περί 
εξαιρέσεως διοικητικών πράξεων ή εγγράφων από τον κανόνα 
των τριών υπογραφών». 

6. Την κοινή απόφαση 1102/ΤΣΕΠ 32/30.6.93 (ΦΕΚ Β' 508/ 
9.7.93) των Υπουργών Εθν. Οικονομίας, Οικονομικών και ΠΕ.- 
ΧΩ.Δ.Ε. 

7. Την απόφασή μας 2511 /14.11.91 και προγενέστερες παρό¬ 
μοιες. 

8. Το τεύχος «Κατευθυντήριες Προδιαγραφές και Οδηγίες για 
Επισκευές Κτιρίων με Βλάβες από Σεισμό» («Κ.Π.Ο.Ε.Κ.Β.Σ.»), 
που εκδόθηκε απ’ το τότε Υπουργείο Δημοσίων Έργων, στη 
θεσ/νίκη, στις 5.8.78. 

9. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/155/ 
16.1.76, απόφαση του Υπουργού τότε Δημοσίων Έργων, όπως 
τροποποιήθηκε και ισχύει σήμερα, αποφασίζουμε: 

Εγκρίνουμε τιμολόγιο για εργασίες επισκευής βλαβών σε σει¬ 
σμόπληκτα, απ’ το σεισμό που έγινε στις 26.3.93 στο Νομό 
Ηλείας, κτήρια, για τον υπολογισμό της δαπάνης που χρειάζεται 
για την επισκευή τους και των αντιστοίχων δανείων. 

Τιμολόγιο για Εργασίες Επισκευών Βλαβών από Σεισμό 
Γ ενικοί Όροι 

Το τιμολόγιο εφαρμόζεται υποχρεωτικά για την σύνταξη των 
σχετικών προϋπολογισμών στις μελέτες επισκευής σεισμόπλη¬ 
κτων οικοδομών και με βάση αυτό γίνεται ο έλεγχος απ’ την αρμό¬ 
δια Υπηρεσία. 

Δεν έχει εφαρμογή στη σύνταξη προϋπολογισμών Δημοσίων 
έργων ούτε στη σύνταξη νέων τιμών, σύμφωνα με το Ν. 1418/84 
και τα εκτελεστικά του Π.Δ. 

Όλες οι τιμές μονάδας τιμολογίου αναφέρονται σε πλήρως πε- 
ριωρισμένες εργασίες και περιλαμβάνουν τις δαπάνες: 

α) Για εργασία, μαζί με τις εισφορές σε ασφαλιστικά κ.λπ. τα¬ 
μεία (Ι.Κ.Α., επικουρικά κ.λπ.). 

β) Για προμήθεια και μεταφορά στον τόπο του έργου, όλων των 
υλικών (και αυτών που δεν ενσωματώνονται). 

γ) Για προεργασίες (αποξηλώσεις, καθαιρέσεις, καθαρισμοί 
κ.λπ.), βοηθητικές εργασίες, (αντιστηρίξεις, υποστυλώσεις, ικρι¬ 
ώματα, ξυλότυποι ή σιδηρότυποι κ.λπ.), πρόσθετες ή επακόλου¬ 
θες εργασίες (αποκατάσταση κατασκευών, που θίγονται για να 
εκτελέστούν οι κύριες εργασίες, όπως χρωματισμοί, επικαλύ¬ 
ψεις, προσαρμογές με στοιχεία που δεν κατεδαφίστηκαν κ.λπ.), 
εργασίες για να προστατευτούν οικοδομικά ή άλλα στοιχεία, από 
φθορές ή ζημιές που είναι πιθανό να προκληθούν από τις εργα¬ 
σίες που εκτελούνται (κάλυψη κ.λπ.), ή, στην περίπτωση που δεν 
αποφευχθούν οι ζημιές για να αποκατασταθούν αυτές. 

δ) Για αποζημείωση και φθορά υλικών και εργαλείων ή μηχανη- 

μάτων, καθώς και τις ημεραργίες τους, από βλάβη ή για συντή¬ 
ρησή τους. 

ε) Τα γενικά έξοδα και το εργολαβικό όφελος και γενικά κάθε 
εργασία, που είναι απαραίτητη για την έντεχνη και ασφαλή ολο¬ 
κλήρωση της εργασίας σύμφωνα με τους κανόνες της τέχνης και 
της επιστήμης και τις τοπικές και άλλες ειδικές συνθήκες, έστω 
και αν δεν αναφέρονται στην περιγραφή. 

Στις Τιμές Μονάδας, περιλαμβάνεται αναγμένη και η δαπάνη 
για την αμοιβή της μελέτης και επίβλεψης. 

Οι εργασίες, που τιμολογούνται με το τιμολόγιο αυτό, εκτελού- 
νται, όπως αναλυτικά περιγράφεται στο τεύχος «Κατευθυντήριες 
Προδιαγραφές και Οδηγίες για Επισκευή Κτιρίων με Βλάβες από 
Σεισμό» του Υπουργείου Δημοσίων Έργων (το οποίο συνοπτικά 
αναφέρεται σαν «Κ.Π.Ο.Ε.Κ.Β.Σ.», με δομικά υλικά και σύμφωνα 
με τις ειδικές προδιαγραφές που αναφέρονται στα κεφάλαια 2 
και 3 του τεύχους αυτού και εφαρμόζονται μόνο για να καθοριστεί 
το ύψος του δανείου. 

Για εργασίες που δεν καλύπτονται από το τιμολόγιο αυτό θα 
εφαρμόζονται οι τιμές του «Αναλυτικού Τιμολογίου Οικοδομικών 
Εργασιών» («ΑΤΟΕ») όπως ισχύει κάθε φορά, μειωμένες κατά 
25% και χωρίς εργολαβικό όφελος. 

Σε περιοχές που είναι δυσχερής η μεταφορά των υλικών (απρο¬ 
σπέλαστες ή δυσπρόσιτες περιοχές) και οι οποίες θα ορίζονται με 
δικής μας απόφαση, καθορίζουμε αύξηση στις τιμές μονάδας σε 
ποσοστό μέχρι 20%. 

ΤΙΜΕΣ ΕΦΑΡΜΟΓΗΣ 

Α. ΧΩΜΑΤΟΥΡΓΙΚΑ 
Αρθρο 1 

Για ένα κυβικό μέτρο εκσκαφή σε οποιοδήποτε βάθος, μαζί με 
τη δαπάνη για να αποξηλωθούν τα παλιά δάπεδα, από οποιοδή- 
ποτε υλικό (σκυρόδεμα οπλισμένο ή άοπλο, πλακοστρώσεις 
κ.λπ.), τη δαπάνη για να αποκομιστούν τα προϊόντα που πλεονά¬ 
ζουν, τη δαπάνη για αντιστηρίξεις με οποιοδήποτε τρόπο κ.λπ. Η 
τιμή ισχύει χωρίς καμία προσαύξηση και για τμηματικές εκσκαφές 
για υποθεμελιώσεις (ντουλάπια). Η μέτρηση γίνεται με τις ελάχι¬ 
στες οριζόντιες διαστάσεις που απαιτούνται σύμφωνα με τη με¬ 
λέτη και κατακόρυφες παρειές. 

α) Με το χέρι. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.). 

β) Με μηχανήματα 

ΟΚΤΑΚΟΣΙΕΣ ΔΡΑΧΜΕΣ (800 ΔΡΧ.) 

Άρθρο 2 

Για ένα κυβικό μέτρο επιχωμάτωση, από προϊόντα εκσκαφής ή 
δάνεια χώματα, μαζί με τη δαπάνη για τη διαλογή, διάστρωση, δια- 
βροχή, συμπύκνωση κ.λπ. Η μέτρηση γίνεται σε όγκο του κενού 
που επιχώνεται, με τις διαστάσεις που μετρήθηκαν οι αντίστοιχες 
εκσκαφές. 

α) Με το χέρι. 

ΕΝΙΑΚΟΣΙΕΣ ΔΡΑΧΜΕΣ (900 ΔΡΧ.). 

β) Με μηχανήματα 

ΠΕΝΤΑΚΟΣΙΕΣ ΔΡΑΧΜΕΣ (500 ΔΡΧ.) 

Β' Τοίχοι 
Άρθρο 3 

Για ένα τετραγωνικό μέτρο επισκευή βλαβείσας τοιχοποιίας 
από οποιαδήποτε υλικά (λίθους, οπτόπλινθους, τσιμεντόλιθους 
κ.λπ.) η οποία παρουσιάζει ελαφριές ζημιές (τριχοειδείς ρωγμα- 
τώσεις επιχρισμάτων, δηλωτικές ότι δεν έχει επέλθει πλήρης 
ρωγμάτωση). Η μέτρηση θα γίνεται για ολόκληρο το φάτνωμα, στη 
μία ή δύο πλευρές του, ανάλογα αν η μία ή οι δύο επιφάνειες του 
φατνώματος παρουσιάζουν ζημιά. 

ΟΚΤΑΚΟΣΙΕΣ ΔΡΑΧΜΕΣ (800 ΔΡΧ.) 

Άρθρο 4 

Για ένα τετραγωνικό μέτρο επισκευή βλαβείσας τοιχοποιίας 
από τσιμεντόλιθους ή οπτόπλινθους η οποία παρουσιάζει έντονες 
ρωγματώσεις, χωρίς αποσύνθεση της τοιχοποιίας. Η μέτρηση θα 


γίνεται όπως ορίζεται στο άρθρο 3. 

Για ζημιές και τρόπο επισκευής, που ανταποκρίνονται στις πα¬ 
ραγράφους του «Κ.ΓΙ.Ο.Ε.Κ.Β.Σ.»: 

α. Παράγραφος 2.4.2.Ι. 

ΧΙΛΙΕΣ ΔΡΑΧΜΕΣ (1.000 ΔΡΧ.) 

α. Παράγραφος 2.4.2.2. 

ΧΙΛΙΕΣ ΟΚΤΑΚΟΣΙΕΣ ΔΡΑΧΜΕΣ (1.800 ΔΡΧ.) 

Άρθρο 5 

Για ένα τετραγωνικό μέτρο επισκευή βλαβείσας λιθοδομής η 
οποία παρουσιάζει έντονη ρωγμάτωση χωρίς να έχει αποσυντεθεί 
η λιθοδομή. Η μέτρηση θα γίνεται όπως ορίζεται στο άρθρο 3. Γ ια 
ζημιές και τρόπο επισκευής, που ανταποκρίνονται στις παραγρά¬ 
φους του «Κ.Π.Ο.Ε.Κ.Β.Σ.». 

α. Παράγραφος 2.4.2.1. 

ΧΙΛΙΕΣ ΕΚΑΤΟ ΔΡΑΧΜΕΣ (1.100 ΔΡΧ.) 

α. Παράγραφος 2.4.2.2. 

ΔΥΟ ΧΙΛΙΑΔΕΣ ΔΡΑΧΜΕΣ (2.000 ΔΡΧ.) 

Αρθρο 6 

Για ένα τετραγωνικό μέτρο ανακατασκευή βλαβείσας τοιχοδο¬ 
μής η οποία παρουσιάζει βαρειές ζημιές (πλήρη αποσύνθεση ή 
απόκλιση απ’ το κατακόρυφο), που δεν είναι δυνατό να επισκευα¬ 
στεί και πρέπει να ανακατασκευαστεί. Στις τιμές περιλαμβάνεται 
η δαπάνη για να καθαιρεθεί ο παλιός τοίχος, να αποκομιστούν τα 
προϊόντα, να ανακατασκευαστεί, ο τοίχος, μαζί με τη θερμομό¬ 
νωση ή ηχομόνωση και να επιχρισθεί και κάθε άλλη απαραίτητη 
δαπάνη εκτός απ’ τη δαπάνη για τα διαζώματα από οπλισμένο 
σκυρόδεμα (σενάζ), που πληρώνονται σύμφωνα με το άρθρο 16. 
Η μέτρηση γίνεται για την πραγματική επιφάνεια που ανακατα¬ 
σκευάζεται χωρίς να αφαιρούνται τα διαζώματα. 

I. Για τοιχοποιία με πάχος, χωρίς τα επιχρίσματα, μεγαλύτερο 
από 20 εκ. 

Α. Από λιθοδομή (με φυσικούς λίθους): 

α) Με επίχρισμα απ’ τις δύο πλευρές: ΔΩΔΕΚΑ ΧΙΛΙΑΔΕΣ 
ΔΡΑΧΜΕΣ (12.000 ΔΡΧ.). 

β) Με επίχρισμα απ’ τη μία πλευρά: ΕΝΤΕΚΑ ΧΙΛΙΑΔΕΣ ΔΡΑΧ¬ 
ΜΕΣ (11.000 ΔΡΧ.). 

γ) Χωρίς επίχρισμα: ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.). 

Β. από τεχνητούς λίθους: 

α) Με επίχρισμα απ’ τις δύο πλευρές: ΟΚΤΩ ΧΙΛΙΑΔΕΣ ΔΡΑΧ¬ 
ΜΕΣ (8.000 ΔΡΧ.). 

β) Με επίχρισμα απ’ τη μία πλευρά: ΕΠΤΑ ΧΙΛΙΑΔΕΣ ΔΡΑΧΜΕΣ 
(7.000 ΔΡΧ.). 

γ) Χωρίς επίχρισμα: ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.). 

Γ. από τεχνητούς λίθους που είχε θερμομόνωση ή ηχομό¬ 
νωση: 

α) Με επίχρισμα απ’ τις δύο πλευρές: ΕΝΝΕΑ ΧΙΛΙΑΔΕΣ ΔΡΑΧ¬ 
ΜΕΣ (9.000 ΔΡΧ.). 

β) Με επίχρισμα απ’ τη μία πλευρά: ΟΚΤΩ ΧΙΛΙΑΔΕΣ ΔΡΑΧ¬ 
ΜΕΣ (8.000 ΔΡΧ.). 

γ) Χωρίς επίχρισμα: ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.). 

II. Για τοιχοποιία με πάχος, χωρίς τα επιχρίσματα, 20 εκ. (μπα- 
τικά), από οποιοδήποτε υλικό: 

α) Με επίχρισμα απ’ τις δύο πλευρές: ΕΠΤΑ ΧΙΛΙΑΔΕΣ ΔΡΑΧΜΕΣ 
(7.000 ΔΡΧ.). 

β) Με επίχρισμα απ’ τη μία πλευρά: ΕΞΗ ΧΙΛΙΑΔΕΣ ΔΡΑΧΜΕΣ 
(6.000 ΔΡΧ.). 

γ) Χωρίς επίχρισμα: ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 
ΔΡΧ.). 

III. Για τοιχοποιία με πάχος, χωρίς τα επιχρίσματα, μικρότερο 
από 20 εκ., από οποιοδήποτε υλικό: 

α. Με επίχρισμα απ’ τις δύο πλευρές: ΠΕΝΤΕ ΧΙΛΙΑΔΕΣ ΔΡΑΧ¬ 
ΜΕΣ (5.000 ΔΡΧ.) 

β. Με επίχρισμα απ’ τη μία πλευρά: ΤΕΣΣΕΡΕΙΣ ΧΙΛΙΑΔΕΣ 
ΔΡΑΧΜΕΣ (4.000 ΔΡΧ.) 

γ. Χωρίς επίχρισμα: ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.). 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Γ ΣΚΥΡΟΔΕΜΑΤΑ 

Αρθρο 7 

Για την πλήρη κατασκευή ενός κυβικού μέτρου θεμελίου, από 
ελαφρά οπλισμένο σκυρόδεμα Β 160 (με οπλισμό μέχρι 25 χγρ/ 
μ 3 ) για υποθεμελίωση ή αντιστήριξη σε οποιαδήποτε στάθμη. 
Στην τιμή περιλαμβάνονται και οι δαπάνες για τον ξυλότυπο (προ¬ 
μήθεια, τοποθέτηση, αποξήλωση, απομείωση, καρφιά, σύνδε¬ 
σμοι κλπ), για ελαφρό οπλισμό (προμήθεια, κατεργασία, απομεΐ- 
ωση, τοποθέτηση συναρμολόγηση, μικροϋλικά κλπ). Η μέτρηση 
γίνεται με τις διαστάσεις που ορίζονται στη σχετική μελέτη. 

ΕΙΚΟΣΙ ΠΕΝΤΕ ΧΙΛΙΑΔΕΣ ΔΡΑΧΜΕΣ (25.000 ΔΡΧ.) 

Άρθρο 8 

Για την επισκευή ενός τετραγωνικού μέτρου τοιχοδομής από 
οποιοδήποτε υλικό (λίθοι, πλίνθοι, τσιμεντόπλινθοι κλπ) και 
οποιοδήποτε υλικό (λίθοι, πλίνθοι, τσιμεντόπλινθοι κλπ) και 
οποιοδήποτε συγκολλητικό (ασβεστοκονίαμα με ή χωρίς τσιμέντο 
κλπ) με την κατασκευή ελαφρά οπλισμένου μανδύα σύμφωνα με 
την παράγραφο 5.2.3.2. του «Κ.Π.Ο.Ε.Κ.Β.Σ.». Στην τιμή περι¬ 
λαμβάνονται οι δαπάνες για όλες τις εργασίες που περιγράφονται 
στην παράγραφο αυτή (καθαίρεση επιχρισμάτων, καθαρισμός, 
ξύσιμο αρμών, φωλιές κλπ και απομάκρυνση των προϊόντων της, 
τοποθέτηση, στερέωση κλπ σιδερένιου πλέγματος, με την κα¬ 
τεργασία και απομείωση κλπ). Η μέτρηση γίνεται με τις πραγματι¬ 
κές διαστάσεις για κάθε πλευρά. 

ΤΕΣΣΕΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ). 

Άρθρο 9 

Για την επισκευή ενός τετραγωνικού μέτρου τοιχοδομής με 
μανδύες από οπλισμένο σκυρόδεμα σύμφωνα με τις παραγρά¬ 
φους 5.2.3.3 και 5.2.3.4 του «Κ.Π.Ο.Ε.Κ.Β.Σ.», μαζί με το αντί¬ 
στοιχο πέδιλο, αν χρειάζεται, που ο όγκος του ανάγεται στον όγκο 
του μανδύα. Στην τιμή περιλαμβάνονται όλες οι δαπάνες που ανα- 
φέρονται στο προηγούμενο άίρθρο 8. Η μέτρηση γίνεται με τις 
πραγματικές διαστάσεις για κάθε πλευρά. 

α) Μονόπλευρος οπλισμένος μανδύας, από έγκυτο σκυρόδεμα, 
με ελάχιστο πάχος 0.10 μ. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.). 

β) Μονόπλευρος οπλισμένος μανδύας από εκτοξευόμενο σκυ¬ 
ρόδεμα ή τσιμεντοκονίαμα με ελάχιστο πάχος 0.05 μ. 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 ΔΡΧ.) 

Άρθρο 10 

Για ένα κυβικό μέτρο έγχυτο σκυρόδεμα, κατηγορίας Β 160 ή 
ανώτερης, για την επισκευή βλαβέντος στοιχείου (δοκού, υπο¬ 
στυλώματος ή τοιχείου) από οπλισμένο σκυρόδεμα που παρου¬ 
σιάζει μερική ή πλήρη αποδιοργάνωση του σκυροδέματος, σύμ¬ 
φωνα με τις παραγράφους 4.4.3β., 4.4.4., 4.4.5., 4.5.3 του 
«Κ.Π.Ο.Ε.Κ.Β.Σ.». Στην τιμή περιλαμβάνονται όλες οι δαπάνες, 
που αναφέρονται στο άρθρο 8. Η μέτρηση γίνεται με τις πραγμα¬ 
τικές διαστάσεις. 

ΔΙΑΚΟΣΙΕΣ ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (250.000 ΔΡΧ.) 

Άρθρο 11 

Για την αποκατάσταση ή ενίσχυση ενός κυβικού μέτρου βλαβέ¬ 
ντος υποστυλώματος ή τοιχείου, που, είτε παρουσιάζει αποδιορ¬ 
γάνωση του σκυροδέματος (μετά την επισκευή του, που η δαπάνη 
της υπολογίζεται χωριστά με τα άρθρα 30,31, η 32) είτε απαιτεί¬ 
ται η ενίσχυσή τους, από τη νέα εντατική κατάσταση που δη- 
μιουργείται σε αυτά, απ’ την αποκατάσταση ή ενίσχυση άλλων 
στοιχείων, που είχαν πάθει βλάβη, σύμφωνα με τις παραγράφους 
4.5.2. και 4.5.4. του «Κ.Π.Ο.Ε.Κ.Β.Σ.». ΣΤην τιμή περιλαμβάνεται 
η δαπάνη για να απογυμνωθεί το σκυρόδεμα και ο οπλισμός, για 
να αποκομιστούν τα προϊόντα, για τον ξυλότυπο (προμήθεια, το¬ 
ποθέτηση, αποξήλωση, απομείωση, καρφιά, σύνδεσμοι κλπ), για 
το σιδεροπλισμό (προμήθεια, κατεργασία, απομείωση, τοποθέ¬ 
τηση, συναρμολόγιση, συγκόληση με τον παλιό κλπ, εκτός απ’ τη 
μεταλλική κατασκευή από γωνιακά ελάσματα και οριζόντια ελά¬ 
σματα, που υπολογίζεται χωριστά με το άρθρο 17), την απώλεια 
υλικών σκυροδέματος και την ανακατασκευή επιχρισμάτων κλπ. 
Ο υπολογισμός της δαπάνης, γίνεται με βάση τον όγκο του παλιού 


(βλαβέντος ή όχι) στοιχείου, κλιμακωτά, με βάση τη διατομή του: 

Α. Για έγχυτο σκυρόδεμα: 
α. Για διατομή μέχρι και 1.000 εκ 2 
ΕΚΑΤΟΝ ΕΞΗΝΤΑ ΧΙΛΙΑΔΕΣ ΔΡΑΧΜΕΣ (160.000 ΔΡΧ.) 
β. Για διατομή από 1.001 εκ 2 μέχρι 2.000 εκ 2 και για πέρα από 
τα πρώτα 1.000 εκ 2 

ΕΚΑΤΟΝ ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (140.000 ΔΡΧ.) 
γ. Για διατομή από 2.001 εκ 2 και μεγαλύτερη και για πέρα από 
τα πρώτα 2.000 εκ 2 

ΕΚΑΤΟΝ ΤΡΙΑΝΤΑ ΧΙΛΙΑΔΕΣ ΔΡΑΧΜΕΣ (130.000 ΔΡΧ.) 

Β. Για εκτοξευόμενο σκυρόδεμα, σύμφωνα με την παράγραφο 
2.2. του «Κ.Π.Ο.Ε.Κ.Β.Σ.» 
α. Για διατομή μέχρι 1.000 εκ 2 

ΔΙΑΚΟΣΙΕΣ ΤΡΙΑΝΤΑ ΧΙΛΙΑΔΕΣ ΔΡΑΧΜΕΣ (230.000 ΔΡΧ.) 
β. Για διατομή από 1.001 εκ 2 μέχρι 2.000 εκ 2 και για πέρα από 
τα πρώτα 1.000 εκ 2 

ΔΙΑΚΟΣΙΕΣ ΧΙΛΙΑΔΕΣ ΔΡΑΧΜΕΣ (200.000 ΔΡΧ.) 
γ. Για διατομή από 2.001 εκ 2 και μεγαλύτερη και για πέρα απ’ τα 
πρώτα 2.000 εκ 2 

ΕΚΑΤΟΝ ΟΓΔΟΝΤΑ ΧΙΛΙΑΔΕΣ ΔΡΑΧΜΕΣ (180.000 ΔΡΧ.) 
Αρθρο 12 

Για ένα κυβικό μέτρο οπλισμένο σκυρόδεμα, για την ενίσχυση 
πεδίλων, με μανδύα από έγχυτο σκυρόδεμα, σύμφωνα με την πα¬ 
ράγραφο 4.6. του «Κ.Π.Ο.Ε.Κ.Β.Σ.». Στην τιμή περιλαμβάνονται 
όλες οι δαπάνες που αναφέρονται στο προηγούμενο άρθρο 11. Η 
μέτρηση γίνεται με τις πραγματικές διαστάσεις του μανδύα που 
κατασκευάζεται. 

ΟΓΔΟΝΤΑ ΧΙΛΙΑΔΕΣ ΔΡΑΧΜΕΣ (80.000 ΔΡΧ.) 

Άρθρο 13 

Για ένα κυβικό μέτρο οπλισμένο σκυρόδεμα, κατηγορία Β 160 
ή ανώτερης, έγχυτο ή εκτοξευόμενο, για την επισκευή πλάκας με 
πολλαπλά ρήγματα, που δε μπορούν να αποκατασταθούν με ρητι- 
νενέσεις. Στην τιμή περιλαμβάνονται όλες οι δαπάνες που ανα- 
φέρονται στο άρθρο 11, καθώς και η δαπάνη για τη συγκόλληση 
της νέας πλάκας με την παλιά με εποξειδική ρητίνη (εργασία και 
υλικά) και τη σύνδεση του παλιού με το νέο σιδεροπλισμό. Η μέ¬ 
τρηση γίνεται με τον πραγματικό όγκο του νέου σκυροδέμα¬ 
τος. 

α. σύμφωνα με τις πραγράφους 4.2.2.1 και 4.3 του «ΚΠΟ- 
ΕΚΒΣ» 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 
β. σύμφωνα με την παράγραφο 4.2.2.2 του «Κ.Π.Ο.¬ 
Ε.Κ.Β.Σ.»: 

ΕΚΑΤΟΝ ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (150.000 ΔΡΧ.) 
γ. σύμφωνα με την παράγραφο 4.2.2.3 του «Κ.Π.Ο.¬ 
Ε.Κ.Β.Σ.»: 

ΕΚΑΤΟΝ ΤΡΙΑΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (135.000 
ΔΡΧ.) 

Άρθρο 14 

Για ένα κυβικό μέτρο οπλισμένο σκυρόδεμα κατηγορίας Β160 
ή ανώτερης, για κατασκευή νέων στοιχείων σε σεισμόπληκτα κτί- 
σματα, που χρειάζονται, σύμφωνα με τη μελέτη, για να αποκατα- 
σταθεΙ η στατική επάρκεια και η αντισεισμική συμπεριφορά του 
κτίσματος, που αλλοιώνεται με τις παρεμβάσεις, που γίνονται για 
επισκευές (μανδύες κλπ), ή για ανακατασκευή οριζόντιων και 
μόνο, στοιχείων (πλάκες και δοκάρια), που έπαθαν ζημιές και δεν 
είναι δυνατό να αποκατασταθούν με τη μέθοδο, που περιγράφε- 
ται στις παραγράφους 4.2.2.1., 4.2.2.2., 4.2.2.3., και 4.3. και εί¬ 
ναι σκόπιμο να ανακατασκευασθεΙ όλο το φάτνωμα, ή και τα δο¬ 
κάρια που περιβάλλουν, ή και αυτοτελή τμήματα ή αυτοτελείς 
πλάκες, μαζί με τα αντίστοιχα δοκάρια. 

Στην τιμή περιλαμβάνεται και η δαπάνη για τον ξυλότυπο ή σι- 
δερότυπο και το σιδεροπλισμό (προμήθεια, τοποθέτηση, αποξή¬ 
λωση, απομείωση, τοποθέτηση, συναρμολόγηση, συγκόλληση με 
παλιό οπλισμό κλπ), οι απαραίτητες εργασίες και υλικά, για τη συ¬ 
νεργασία με τον παλιό φέροντα οργανισμό (καθαίρεση επιχρισμά¬ 
των, αποκάλυψη οπλισμού, συγκόλληση με το παλιό σκυρόδεμα 
κλπ.) και η αποκατάσταση των τμημάτων που καθαιρούνται (τοί- 

χοι, δάπεδα με την επικάλυψή τους, επιχρίσματα, ηλεκτρικές, 
υδραυλικές κλπ εγκαταστάσεις, χρωματισμοί κλπ.) 

Η μέτρηση γίνεται με τις πραγματικές διαστάσεις, 
α. Για θεμέλια (πέδιλα, πεδιλοδοκάρια, συνδετήρια δοκάρια) 
ΕΙΚΟΣΙ ΕΞΗ ΧΙΛΙΑΔΕΣ ΔΡΑΧΜΕΣ (26.000 ΔΡΧ.) 
β. Για υποστυλώματα και τοιχεία 
ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 
γ. Για πλάκες και δοκάρια (στην τιμή περιλαμβάνεται και η δα¬ 
πάνη για την καθαίρεση των παλιών σκυροδεμάτων, την απομά¬ 
κρυνση των προϊόντων της, τον καθορισμό του παλιού σιδεροπλι- 
σμού την προσαρμογή και σύνδεσή του με τη νέα κατασκευή 
κλπ.). Η τιμή ισχύει και για κατασκευές με κατακόρυφα φέροντα 
στοιχέα από τοιχοδομή: 

ΠΕΝΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (55.000 ΔΡΧ.) 

Αρθρο 15 

Γ ια να ανακατασκευαστεί ένα τετραγωνικό μέτρο δάπεδο από 
άοπλο ή ελαφρά οπλισμένο σκυρόδεμα (με σιδεροπλισμό μέχρι 
25 χγρ/μ 3 ), οποιοσδήποτε κατηγορίας, για αποκατάσταση όμοιου 
δαπέδου που έπαθε ζημιές απ’ το σεισμό ή καταστράφηκε για να 
γίνουν άλλες εργασίες (εκσκαφές κλπ), ανεξάρτητα απ’ τις δια¬ 
στάσεις του. Στην τιμή περιλαμβάνονται όλες οι δαπάνες, που 
αναφέρονται στο προηγούμενο άρθρο 14 και ειδικότερα για πλά¬ 
κες και δοκάρια (περίπτωση γ'). 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 

Αρθρο 16 

Για ένα μέτρο διάζωμα (σενάζ), ή υπέρθυρο (πρέκι), από οπλι¬ 
σμένο σκυρόδεμα, κατηγορίας Β 160 ή ανώτερης, με ύψος όσο 
απαιτείται για τη στατική επάρκεια. Στην τιμή περιλαμβάνονται 
όλες οι δαπάνες που αναφέρονται στο άρθρο 14. 
α. Για φέρουσα λιθοδομή, με ελάχιστο πάχος 50 εκ. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

β. Για φέρουσα πλινθοδομή, με ελάχιστο πάχος 20 εκ. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 ΔΡΧ.) 
γ. Για πλινθοδομές πληρώσεως, με ελάχιστο πάχος 20 εκ. 
ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 
δ. Γ ια πλινθοδομές πληρώσεως, με πάχος μικρότερο από 20 
εκ. 

ΔΥΟ ΧΙΛΙΑΔΕΣ ΠΕΝΤΑΚΟΣΙΕΣ (2.500 ΔΡΧ.) 

Άρθρο 17 

Γ ια ένα χιλιόγραμμο «ενσωματωμένη μεταλλική κατασκευή από 
γωνιακά ελάσματα και οριζόντια ελάσματα», σύμφωνα με την πα¬ 
ράγραφο 4.5.2 του «Κ.Π.Ο.Ε.Κ.Β.Σ.». Στην τιμή περιλαμβάνονται 
όλες οι δαπάνες, που είναι απαραίτητες για την έντεχνη κατα¬ 
σκευή (προμήθεια και μεταφορά υλικών με τη φθορά και απομεί- 
ωση, κοπή, κατεργασία, τοποθέτηση, συγκόλληση με τα απαραί¬ 
τητα παρεμβλήματα κλπ.). Η μέτρηση γίνεται με το πραγματικό 
βάρος που τοποθετείται. Η ενσωμάτωση περιλαμβάνεται στην 
τιμή που τιμολογείται με το άρθρο 11. 

ΕΚΑΤΟΝ ΠΕΝΗΝΤΑ ΔΡΑΧΜΕΣ (150 ΔΡΧ.) 

Δ’ ΣΤΕΓΕΣ - ΟΡΟΦΕΣ - ΔΑΠΕΔΑ - ΜΟΝΩΣΕΙΣ 
Άρθρο 18 

Γ ια την ανακατασκευή ενός τετραγωνικού μέτρου ξύλινης στέ¬ 
γης, σε οποιοδήποτε ύψος, με απλές δοκίδες ή ζευκτά. Στην τιμή 
περιλαμβάνεται κάθε δαπάνη για να αποξηλωθεί η παλιά, να απο- 
μακρινθούν τα άχρηστα υλικά και να καθαριστούν, συντηρηθούν 
| και αποθηκευτούν τα χρήσιμα για να ξαναχρησιμοποιηθούν, για 
I την προμήθεια και μεταφορά των νέων υλικών, μαζί με την 
| φθορά, απομείωση κλπ., για να κατασκευαστούν ικριώματα, να 
ι ανυψωθούν τα υλικά, για την κατεργασία, σύνδεση (μαζί με τα 
αντίστοιχα υλικά, για την κατεργασία, σύνδεση (μαζί με τα αντί- 
1 στοιχα υλικά, όπως καρφιά, τζινέτια κλπ.), τοποθέτηση κλπ. Η , 
τιμή ισχύει ανεξάρτητα απ’ το είδος της στέγης (μονοκλινής ή πο- 
λυκλινής κλπ.), τα υλικά απ’ τα οποία είναι κατασκευασμένη, τα 
υλικά Που χρησιμοποιούνται στην επικάλυψη (κεραμίδια βυζα¬ 
ντινά ή γαλλικά κλπ., φύλλα από κυματοειδή λαμαρίνα, αμιαντο- 
τσιμέντο, πλαστικό κλπ) και αν υπάρχει ψευδοροφή ή είναι ορατή 


και περιλαμβάνει όλη την κατασκευή, από τους στρωτήρες, μέχρι 
και την κάλυψη. Η μέτρηση γίνεται σε οριζόντια προβολή επικε- 
ραμωμένης επιφάνειας, 
α. Όταν όλα τα υλικά είναι καινούργια: 

ΔΩΔΕΚΑ ΧΙΛΙΑΔΕΣ ΔΡΑΧΜΕΣ (12.000 ΔΡΧ.) 

Β. Όταν χρησιμοποιούνται και μερικά απ’ τα παλιά υλικά, εκτός 
απ’ τις διαδοκίδες ή ζευκτά και τις τεγίδες, που οπωσδήποτε θα 
αντικατασταθούν. 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 

Άρθρο 19 

Για την τοπική επισκευή ενός τετραγωνικού μέτρου ξύλινης 
στέγης, ανεξάρτητα απ’ το πόσα και ποιά απ’ τα παλιά υλικά χρη¬ 
σιμοποιούνται, τη μορφή της και τα υλικά απ’ τα οποία είναι κατα¬ 
σκευασμένη. Στην τιμή περιλαμβάνονται όλες οι δαπάνες, που 
αναφέρονται στο προηγούμενο άρθρο 18. Η μέτρηση γίνεται σε 
οριζόντια προβολή της επιφάνειας, απ’ την οποία χρειάζεται να 
αφαιρεθούν τα κεραμίδια ή όποια άλλη επικάλυψη και η τιμή 
ισχύει ανεξάρτητα απ’ το εμβαδόν και τις διαστάσεις, που έχει το 
τμήμα που επισκευάζεται. 

ΤΕΣΣΕΡΕΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Αρθρο 20 

Γ ια την ανακατασκευή ενός τετραγωνικού μέτρου σιδερένιας 
στέγης, σε οποιοδήποτε ύψος, με απλές δοκίδες ή ζευκτά. Στην 
τιμή περιλαμβάνεται κάθε δαπάνη για να αποξηλωθεί η παλιά, να 
απομακρυνθούν τα άχρηστα υλικά και να καθαριστούν συντηρη¬ 
θούν και αποθηκευθούν τα χρήσιμα για να ξαναχρησιμοποιηθούν, 
για την προμήθεια και μεταφορά των νέων υλικών, μαζί με την 
φθορά, απομείωση κλπ., για να κατασκευασθούν ικριώματα, να 
ανυψωθούν τα υλικά, για την κατεργασία, σύνδεση (μαζί με τα 
αντίστοιχα υλικά, όπως ηλεκτρόδια, μπουλόνια κλπ), τοποθέτηση 
κλπ. Η τιμή ισχύει ανεξάρτητα απ’ το είδος της στέγης (μονοκλι- 
νής ή πολυκλινής κλπ), τα υλικά απ’ τα οποία είναι κατασκευα¬ 
σμένη (σίδερα σε απλές διατομές ή με ειδική μορφή), τα υλικά 
που χρησιμοποιούνται στην επικάλυψη (κεραμίδια βυζαντινά ή 
γαλλικά κλπ., φύλλα από κυματοειδή λαμαρίνα, αμιαντοτσιμέντο, 
πλαστικό κλπ) και αν υπάρχει ψευδοροφή ή είναι ορατή και περι¬ 
λαμβάνει όλη την κατασκευή, από τους στρωτήρες, μέχρι και την 
κάλυψη. Η μέτρηση γίνεται σε οριζόντια προβολή επικεραμωμέ- 
νης επιφάνειας. 

α. Όταν όλα τα υλικά είναι καινούργια: 

ΕΞΗ ΧΙΛΙΑΔΕΣ. ΔΡΑΧΜΕΣ (6.000 ΔΡΧ.) 
β. Όταν χρησιμοποιούνται και μερικά απ' τα παλιά υλικά, εκτός 
απ’ τις διαδοκίδες ή ζευκτά και τις τεγίδες, που οπωσδήποτε θα 
αντικατασταθούν. 

ΤΕΣΣΕΡΕΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.) 

Αρθρο 21 

Για την τοπική επισκευή ενός τετραγωνικού μέτρου σιδερένιας 
στέγης, με τους όρους που αναφέροντα στο άρθρο 19. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.) 

Άρθρο 22 

Γ ια την ανακατασκευή ενός τετραγωνικού μέτρου ψευδορο¬ 
φής σε οποιοδήποτε ύψος. Στην τιμή περιλαμβάνεται κάθε δα- 
πάιπι για να αποξηλωθεί η παλιά, να απομακρυνθούν τα άχρηστα 
υλικά και να καθαριστούν, συντηρηθούν και αποθηκευθούν τα 
χρήσιμα για να ξαναχρησιμοποιηθούν, για την προμήθεια και με¬ 
ταφορά των νέων υλικών (ξυλεία, πλάκες, αδρανή, ασβέστη κλπ., 
φυσικές ή τεχνητές Ινες κλπ), μαζί με τη φθορά, απομείωση κλπ., 
για να κατασκευαστούν ικριώματα, να ανυψωθούν τα υλικά μαζί 
με την κατεργασία, σύνδεση και τοποθέτηση. Η τιμή ισχύει ανε¬ 
ξάρτητα απ’ τη μορφή και τα υλικά απ’ τα οποία είναι κατασκευα¬ 
σμένη (ξυλεία ραμποτέ ή όχι, πλάκες από μοριοσανίδες, γυψοσα- 
νίδες ή άλλο υλικό, οροφοπήχεις, καλαμωτές κλπ), τη μορφή και 
το είδος της στέγης που την επικαλύπτει και περιλαμβάνει τη δα¬ 
πάνη για συμπληρωματικές εργασίες (χρωματισμό, αποκατά¬ 
σταση ηλεκτρικής κλπ εγκαταστάσεων κλπ.) Η μέτρηση γίνεται 
με τις πραγματικές διαστάσεις του τμήματος που ανακατασκευά¬ 
ζεται και η τιμή ισχύει ανεξάρτητα απ’ το εμβαδόν και τις διαστά¬ 
σεις του. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 ΔΡΧ.) 

Αρθρο 23 

Για ιην επισκευή ενός τετραγωνικού μέτρου οροφοκονιάμα- 
τος, που έχει ρηγματωθεί, με αρμολόγημα, τοπική συμπλήρωση 
κλπ. Στην τιμή περιλαμβάνονται όλες οι αντίστοιχες δαπάνες, που 
αναφέρονται στο προηγούμενο άρθρο 22 και η μέτρηση γίνεται 
όπως αναφέρεται σ’ αυτό. 

ΔΥΟ ΧΙΛΙΑΔΕΣ ΔΡΑΧΜΕΣ (2.000 ΔΡΧ.) 

Αρθρο 24 

Για την ανακατασκευή ενός τετραγωνικού μέτρου οροφοκονιά¬ 
ματος, που έχει ρηγματωθεΐ και δεν επιδέχεται επισκευή, σύμ¬ 
φωνα με το προηγούμενο άρθρο 23. Στην τιμή περιλαμβάνονται 
όλες οι αντίστοιχες δαπάνες, που αναφέρονται στο άρθρο 21 και 
η μέτρηση γίνεται όπως αναφέρεται σ' αυτό. 

ΔΥΟ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (2.500 ΔΡΧ.) 

Αρθρο 25 

Για να ανακατασκευαστεί ένα τετραγωνικό μέτρο δάπεδα, από 
οποιοδήποτε υλικό (πλάκες ή πλακίδια από μάρμαρο, πορσελάνη, 
πλαστικό ή άλλο υλικό, ξυλεία, μωσαϊκό κλπ.), για αποκατάσταση 
όμοιου δάπεδου, που έπαθε ζημιές απ’ το σεισμό, ή καταστρά- 
φηκε για να γίνουν άλλες εργασίες, εκτός απ’ τις ζημιές που προ- 
καλούνται για να εκτελεστούν οι εργασίες, που τιμολογούνται με 
τα άρθρα 6,8, 11 , 13 β, 1 8, 1 9,20,21,22,23 και 24, όπου η απο¬ 
κατάσταση στα δάπεδα που καταστρέφονται, περιλαμβάνεται 
στην τιμή που καθορίζεται με αυτά και με τα άρθρα 10,13γ και 
14γ όταν πρόκειται για τα δάπεδα που βρίσκονται κάτω απ’ το 
στοιχείο που επισκευάζεται η ανακατασκευάζεται, ενώ για τα δά¬ 
πεδα που βρίσκονται πάνω απ' το στοιχείο, η δαπάνη υπολογίζε¬ 
ται με την τιμή που καθορίζεται με το άρθρο αυτό. Στην τιμή περι¬ 
λαμβάνονται όλες οι δαπάνες που είναι απαραίτητες για να απο- 
κατασταθεΙ το δάπεδο (να αποξηλωθεΙ το παλιό, να απομακρυν¬ 
θούν τα άχρηστα υλικά, και να καθαριστούν, συντηρηθούν και 
αποθηκευτούν τα χρήσιμα για να ξαναχρησιμοποιηθούν, για την 
προμήθεια, μεταφορά, φθορά και απομείωση υλικών, εργασία, τα 
υλικά για σύνθεση ή συγκόλληση κλπ) καθώς για να προσαρμο¬ 
στεί και συνδεθεί με το παλιό δάπεδο και να αποκατασταθεί 
ομοιόμορφη τελική επιφάνεια. Η μέτρηση γίνεται με πραγματικές 
διαστάσεις, για την περίπτωση που έχει πάθει ζημιές το ίδιο το 
δάπεδο, ή με τις διαστάσεις που έχει το τμήμα στο οποίο γίνονται 
οι άλλες εργασίες. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Άρθρο 26 

Για να επισκευαστεί ή ανακατασκευαστεί ένα τετραγωνικό μέ¬ 
τρο μόνωση γενικά (θερμική, ηχητική κλπ) και στεγανοποίηση 
που υπήρχε και έπαθε ζημιές απ’ το σεισμό ή καταστράφηκε για 
να γίνουν άλλες εργασίες, εκτός απ’ αυτές που αναφέρονται στο 
προηγούμενο άρθρο 25. Στην τιμή περιλαμβάνονται όλες οι εργα¬ 
σίες που αναφέρονται στο άρθρο 25 και η μέτρηση γίνεται με τον 
ίδιο τρόπο. 

ΔΥΟ ΧΙΛΙΑΔΕΣ ΔΙΑΚΟΣΙΕΣ ΔΡΑΧΜΕΣ (2.200 ΔΡΧ.) 

Ε. ΕΓΚΑΤΑΣΤΑΣΕΙΣ ΚΛΠ. 

Άρθρο 27 

Για την επισκευή ή αποκατάσταση υδραυλικών ή ηλεκτρικών 
εγκαταστάσεων και δικτύων, που έπαθαν ζημιές απ’ το σεισμό, ή 
καταστράφηκαν ή αχρηστεύτηταν για να γίνουν άλλες εργασίες, 
όπως επισκευές σε τοίχους κ.λπ. (εκτός απ’ τις ζημίες που προ- 
καλούνται για να γίνουν οι εργασίες που τιμολογούνται με τα άρ¬ 
θρα 14, 15,16, 21,22 και 23, όπου η αποκατάσταση περιλαμβά¬ 
νεται στις τιμές που καθορίζονται με τα άρθρα αυτά). 

Στην τιμή περιλαμβάνονται όλες οι δαπάνες που είναι απαραί¬ 
τητες για να αποκατασταθεί η εγκατάσταση (για να αποξηλωθεί 
αν χρειάζεται, η παλιά, να απομακρυνθούν τα άχρηστα υλικά και 
να καθαριστούν, συντηρηθούν και αποθηκευτούν τα χρήσιμα για 
να ξαναχρησιμοποιηθούν, για την προμήθεια, μεταφορά, φθορά 
και απομείωση υλικών, την εργασία και τα υλικά για τη σύνδεση με 


την παλιά εγκατάσταση κ.λπ.), καθώς και για να συνδεθεί με το 
δίκτυο (εργασία και δικαιώματα Ο.Κ.Ω). Η τιμή ορίζεται «καταπο- 
κοπή», για κάθε ξεχωριστή ιδιοκτησία, ή, για τις κοινόχρηστες 
εγκαταστάσεις, για κάθε όροφο και περιλαμβάνει τη δαπάνη τόσο 
για την εσωτερική, όσο και την εξωτερική εγκατάσταση. 

α. Αποχετευτική εγκατάσταση: 

ΤΡΙΑΝΤΑ ΧΙΛΙΑΔΕΣ ΔΡΑΧΜΕΣ (30.000 ΔΡΧ.) 

β. Εγκατάσταση για την ύδρευση: 

ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (40.000 ΔΡΧ.) 

γ. Ηλεκτρική εγκατάσταση, για κάθε ξεχωριστή ιδιοκτησία: 

ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (40.000 ΔΡΧ.) 

δ. Ηλεκτρική εγκατάσταση σε κοινόχρηστους χώρους: 

ΤΡΙΑΝΤΑ ΧΙΛΙΑΔΕΣ ΔΡΑΧΜΕΣ (30.000) ΔΡΧ) 

Αρθρο 28 

Για ένα τετραγωνικό μέτρο ανακατασκευή κτιστής καπνοδό¬ 
χου, με πλίνθους παρόμοιους με αυτούς που ήταν κατασκευα¬ 
σμένη (πλήρεις οπτόπλινθοι με ή χωρίς σκάφη, οπτόλινθοι με διά¬ 
κενα, τσιμεντόπλινθοι, ειδικοί πλίνθοι πυράντοχοι κ.λπ.), ανεξάρ¬ 
τητα απ’ το ύψος, το σχήμα (καμπύλη κατόψη με οσηδήποτε 
ακτίνα κ.λπ.), τις εσωτερικές και εξωτερικές διαστάσεις, το πά¬ 
χος του τοίχου κ.λπ. Στην τιμή περιλαμβάνονται όλες οι δαπάνες 
για την έντεχνη και λειτουργικά πλήρη κατασκευή, η εσωτερική 
διαμόρφωση και η προς τα πάνω τελική διαμόρφωση όπως και η 
εξωτερική (σουβάντισμα, χρωματισμός κ.λπ., αν χρειάζεται). Η 
μέτρηση γίνεται με τις πραγματικές διαστάσεις στην εξωτερική 
επιφάνεια (περίμετρο). 

ΤΕΣΣΕΡΕΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ) 

Άρθρο 29 

Για ένα μέτρο προκατασκευασμένη καπνοδόχο, από οποιοδή- 
ποτε υλικό (πηλοσωλήνες, ειδικούς σπονδύλους από γαρμπιλό- 
δεμα ή κισηρόδεμα, αμιαντοτσιμεντοσωλήνες κ.λπ.) με ή χωρίς 
εσωτερική επένδυση. Στην τιμή περιλαμβάνονται όλες οι δαπά¬ 
νες που αναφέρονται στο προηγούμενο άρθρο 27, καθώς και οι 
δαπάνες για το εξωτερικό επίχρισμα και το χρωματισμό. Η μέ¬ 
τρηση γίνεται με το πραγματικό μήκος. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ) 

ΣΤ. ΑΠΟΚΑΤΑΣΤΑΣΗ ΡΩΓΜΩΝ 

Αρθρο 30 

Γιια ένα χιλιόγραμμο σιδερένιους συνδετήρες, όπως προβλέ- 
πονται στις παραγράφους 4.4.1Β, 4.4.2Α, 4.4.3Α και 4.8 τοϋ 
«Κ.Π.Ο.Ε.Κ.Β.Σ.». Στην τιμή, που ισχύει για οποιοδήποτε στοι¬ 
χείο, σε οποιαδήποτε θέση και από οποιαδήποτε κατηγορία σκυ¬ 
ροδέματος, περιλαμβάνονται όλες οι δαπάνες για να εκτελεστεί 
έντεχνα η εργασία (προμήθεια και μεταφορά υλικών, φθορά, 
απομείωση, κατεργασία με τις ελικώσεις κ.λπ. ειδικά εξαρτήματα 
όπως περικόχλια, παρεμβλήματα, ροδέλες κ.λπ., από κάλυψη, 
καθαρισμός και διάτρηση του σκυροδέματος με την απομά¬ 
κρυνση των υλικών, τοποθέτηση και σύσφιξη, κάλυψη και αποκα¬ 
τάσταση εξωτερικά με επίχρισμα και χρωματισμό ή άλλη κάλυψη 
για να αποκατασταθεί η ομοιόμορφη και αισθητικά ικανοποιητική 
εμφάνιση κ.λπ.), εκτός απ’ τη συγκόλληση των ρωγμών, τον 
εμποτισμό με εποξειδικό κονίαμα και τους μανδύες κ.λπ. που 
προβλέπονται στις «Κ.Π.Ο.Ε.Κ.Β.Σ.» να κατασκευαστούν παράλ¬ 
ληλα με τους συνδετήρες, που η δαπάνη τους υπολογίζεται με τις 
τιμές που καθορίζονται οτα αντίστοιχα άρθρα. Η μέτρηση γίνεται 
με το πραγματικό βάρος όλης της μεταλλικής κατασκευής (συν¬ 
δετήρες περικόχλια, παρεμβλήματα κ.λπ.), που τελικά ενσωμα¬ 
τώνονται. 

ΠΕΝΤΑΚΟΣΙΕΣ ΔΡΑΧΜΕΣ (500 ΔΡΧ.). 

Αρθρο 31 

Για ένα χιλιόγραμμο λεπτό έλασμα από ανοξείδωτο χάλυβα, για 
την αποκατάσταση έντονης ρηγμάτωσης σε φορέα από οπλι¬ 
σμένο σκυρόδεμα (δοκάρια κ.λπ.), σύμφωνα με τις παραγράφους 
2.7,4.4.2 και 4.4.3Α (2η περίπτωση) του «Κ.Π.Ο.Ε.Κ.Β.Σ.». Στην 
τιμή περιλαμβάνονται όλες οι δαπάνες για να εκτελεστεί έντεχνα 
η εργασία, όπως αναφέρονται στο προηγούμενο άρθρο 30, κα¬ 
θώς και η δαπάνη για τη συγκόλληση των ελασμάτων στο σκυρό- 

δέμα, ή μεταξύ τους, στην περίπτωση που χρησιμοποιούνται πε¬ 
ρισσότερα, που περιλαμβάνει όλες τις ερνασίες που αναφέρονται 
στην παράγραφο 2.7 των «Κ.Π.Ο.Ε.Κ.Β.Σ.» (εξομάλυνση της επι- 
φάνειάς του σκυροδέματος, πλύσιμο, εκτράχυνση με αμμοβολή, 
συμπίεση κ.λπ.). Η μέτρηση γίνεται όπως στο προηγούμενο άρ¬ 
θρο 30. 

ΤΕΣΣΕΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ). 

Άρθρο 32 

Για να συγκολληθεΙ ένα μέτρο ρωγμής με πλάτος από 0.1. χι¬ 
λιοστό, μέχρι 3 χιλιοστά, σε άοπλο ή οπλισμένο σκυρόδεμα, με 
κατάλληλες, για κάθε περίπτωση, εποξειδικές ρητίνες, σύμφωνα 
με τις παραγράφους 2.5, 3.1.7 και 3.1.8 των «ΚΠΟΕΚΒΣ». 

Η τιμή ισχύει για συγκόλληση σε οποιοδήποτε στοιχείο, σε 
οποιαδήποτε θέση και από οποιοδήποτε σκυρόδεμα, όπως περι- 
γράφεται στα άρθρα 4.4.1,4.4.2 και 4.5.1 και περιλαμβάνει όλες 
τις δαπάνες για να εκτελεστεΙ έντεχνα η εργασία όπως περιγρά- 
φεται στο άρθρο 30, καθώς και τις αντίστοιχες δαπάνες για να το¬ 
ποθετηθεί και απομακρυνθεί η ρητίνη ταχείας σκληρύνσεως για 
να σφραγιστούν επιφανειακά οι ρωγμές και να καθαριστούν εσω¬ 
τερικά με πιεσμένο αέρα, ή κενό, να τοποθετηθούν και αφαιρε- 
θούν οι σωληνίσκοι ή ακροφύσια ή καρφιά. Η μέτρηση γίνεται με 
το πραγματικό μήκος που εμφανίζεται η ρωγμή σε όλες τις επιφά¬ 
νειες. 

ΕΠΤΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (7.500 ΔΡΧ). 

Άρθρο 33 

Για να επισκευαστεί ένα μέτρο ρωγμή σε πλάκες από οπλι¬ 
σμένο σκυρόδεμα, που έχει πλάτος μεγαλύτερο από 3 χιλιοστά, 
με ρητινόστοκο, ειδική τσιμεντοκονία ή άλλο κατάλληλο υλικό, 
ενισχυμένο με οπλισμό από κοτετσόσυρμα ή άλλο κατάλληλο 
υλικό ή ίνες. Στην τιμή περιλαμβάνονται όλες οι δαπάνες, που 
αναφέρονται στο προηγούμενο άρθρο 32. Άν η ρωγμή είναι δια¬ 
μπερής, η μέτρηση γίνεται μόνο απ’ τη μία επιφάνεια της πλάκας. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ). 


Αρθρο 34 

Για να επισκευαστεί ένα μέτρο ρωγμή σε φέροντες τοίχους από 
λιθοδομή, όπως ρροβλέπεται στην παράγραφο 2.4.1 των 
«Κ.Π.Ο.Ε.Κ.Β.Σ.», με τσιμεντενέσεις ή ενέσεις με άλλο ειδικό για 
την περίπτωση υλικό. Στην τιμή περιλαμβάνονται όλες οι δαπάνες 
που αναφέρονται στο προηγούμενο άρθρο 33 και η μέτρηση γίνε¬ 
ται όπως ορίζεται στο ίδιο άρθρο. 

ΕΝΝΕΑ ΧΙΛΙΑΔΕΣ ΔΡΑΧΜΕΣ (9.000 ΔΡΧ). 

Άρθρο 35 

Για τον εμποτισμό με εποξειδική ρητίνή ή κονίαμα, σε κόμβο 
που επισκευάζεται σύμφωνα με την παράγραφο 4.8 του «ΚΠΟ¬ 
ΕΚΒΣ». 

Στην τιμή περιλαμβάνεται κάθε απαραίτηση δαπάνη για να ολο¬ 
κληρωθεί έντεχνα η εργασία (προμήθεια και μεταφορά υλικών, με 
τη φθορά και σπομείωση, προεργασία, όπως τοποθέτηση και 
απομάκρυνση σωληνίσκων, σφράγιση αρμών κ.λπ.) εκτός απ’ 
τους μανδύες, τη συγκόλληση και τους σιδερένιους συνδετήρες, 
που η δαπάνη τους υπολογίζεται με τις τιμές που καθορίζονται 
στα αντίστοιχα άρθρα. Η τιμή, ισχύει για κάθε κόμβο, «καταπο- 
κοπή», ανεξάρτητα απ’ τον αριθμό των στύλων και των δοκαριών 
που συντρέχουν σε κάθε κόμβο. 

ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (40.000 ΔΡΧ). 

Από τις διατάξεις της απόφασης αυτής, δεν προκαλείται δα¬ 
πάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερνήσεως 
σύμφωνα με το άρθρο 1, παράγραφος 2 της από 26.3.81 Πρά- 
ξεως Νομοθετικού Περιεχομένου που κυρώθηκε με το Ν. 1190/ 
81. 

Αθήνα, 26 Ιουλίου 1993 

Ο ΥΠΟΥΡΓΟΣ 

ΑΧ1Λ. ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




